Vreskot 3

Vreskot 3 je americký hororový psychopatický film a zároveň je treťou časťou trilógie Vreskot. Hrajú v ňom herci David Arquette, Neve Campbellová, Courteney Coxová, Patrick Dempsey, Scott Foley, Lance Henriksen, Matt Keeslar, Jenny McCarthyová, Emily Mortimer, Parker Poseyová, Deon Richmond a Patrick Warburton. Film bol uverejnený dňa 4. februára 2000. Príbeh sa odohráva tri roky po druhej časti a sleduje hlavnú hrdinku Sidney Prescott, ktorá sa po udalostiach z predchádzajúcich dvoch filmov presťahovala, má súkromnú linku, kde komunikuje s ľuďmi, ktorí vyhľadávajú pomoc. Zvrat nastane, keď sa vrah tzv. „Ghostface“ rozhodne vyzabíjať členov filmového obsadenia „Stab 3“. Film Vreskot 3 spája násilie hororového žánru s prvkami komédie.

Na rozdiel od predchádzajúcich častí sa vo Vreskote 3 zvýšil dôraz na komediálne prvky a násilie a hrôzu o niečo potlačil. Film bol záverečnou kapitolou trilógie, kým sa v roku 2011 nenatočilo pokračovanie z názvom Vreskot 4.

Scenár napísal Kevin Williamson, o réžiu sa postaral Wes Craven, hudbu zložil Marco Beltrami.

Tretia časť dostala od kritikov najhoršie recenzie spomedzi všetkých troch filmov, ale zarobila viac ako 161 miliónov dolárov. Veľa kritikov považovalo film za skvelé ukončenie trilógie. Film bol od roku 2012 tretím najpopulárnejším slasher filmom v Severnej Amerike, po Vreskote 1 a Vreskote 2.

 Casting 

Neve Campbellová, Courteney Coxová, David Arquette a Liev Schreiber si svoje úlohy zopakovali aj v tretej časti. Iné pracovné záväzky Neve Campbellovej spôsobili, že svoje scény musela natočiť behom 20 dní a scenáristi jej hlavnú postavu dali viac do úzadia a zviditeľnili postavy reportérku Gale Weathers a bývalého šerifa Dewaya Rileyho, ktoré hrajú Courteney Coxová a David Arquette. V tretej časti tiež pribudli nové postavy ako napríklad Lynn McCree, ktorá sa objaví ako matka Sidney, Maureen Prescott, ktorá bola v predchádzajúci častiach zobrazená len na fotografiách. Tiež aj Roger L. Jackson sa opäť ozval ako hlas Ghostfacea, Jamie Kennedy si zopakoval svoju úlohu ako Randy Meeks aj napriek smrti v druhej časti, a objavil sa iba na video zázname. 

Veľa hercov, ktorí sa na filme podieľali, hrali filmových hercov vo fiktívnom filme "Stab 3" vrátane Emily Mortimer, ktorá stvárnila Angelinu Tyler, Parker Poseyová ako Jennifer Jolie, Matta Keeslara ako Tom Prinze, Jenny McCarthyová ako Sarah Darling, Deona Richmonda ako Tyson Fox a Scotta Foleya ako režiséra filmu Romana Bridgera. Ďalšie obsadenie zahŕňalo hercov ako Lance Henriksen, ktorý stvárnil filmového producenta, Patrick Dempsey ako detektív Mark Kincaid, Patrick Warburton ako bodyguard Steven Stone a Kelly Rutherford ako Christine Hamilton, ktorá bola zároveň priateľkou Cottona Wearyho. Rutherford bola obsadená po natáčaní, pretože výroba prechádzala neustálymi zmenami a úvodná scéna sa nakoniec vyvinula tak, že vyžadovala iba ženskú obeť a herečku, s ktorou by Schreiber mohol komunikovať. 

Vo filme sa objavila tiež Carrie Fisherová, ktorá vo filme vystupovala ako bývalá herečka Bianca Burnette.

 Obsadenie 
 David Arquette
 Neve Campbellová
 Courteney Coxová
 Patrick Dempsey
 Scott Foley
 Lance Henriksen
 Matt Keeslar
 Jenny McCarthyová
 Emily Mortimer
 Parker Poseyová
 Deon Richmond
 Kelly Rutherford
 Liev Schreiber
 Jamie Kennedy
 Heather Matarazzo
 Carrie Fisherová

 Zdroj 

Kategória:Filmy z 2000
Kategória:Hororové filmy USA
Kategória:Filmy podľa názvu